বিএনপির সঙ্গে সংলাপ বা সমঝোতার সব প্রস্তাব আগের চেয়েও কড়া ভাষায় নাকচ করে দিয়েছেন আওয়ামী লীগ নেতারা। মাহবুব-উল আলম হানিফ বলেছেন, সংবিধানকে পাশ কাটিয়ে কোনো সংলাপে যাবে না আওয়ামী লীগ। তিনি বলেন, বারবার বিএনপি নেত্রী আমাদের প্রধানমন্ত্রীর সংলাপের আহ্বানকে প্রত্যাখ্যান করে সংলাপের দরজা বন্ধ করে দিয়েছে অনেক আগেই। আর খালিদ মাহমুদ চৌধুরী বলেছেন, সমঝোতার লাইন শেষ। ৫ জানুয়ারির আগে প্রধানমন্ত্রী বিএনপি নেত্রীকে ফোন দিয়েছিলেন। সাড়া মেলেনি। সে আহ্বান প্রত্যাখ্যান করে বিএনপি রক্তপাত করেছিল। এমন শত মানুষের রক্তের ওপর দাঁড়িয়ে তাদের সঙ্গে বেইমানি করে আওয়ামী লীগ বিএনপির সঙ্গে সংলাপে বসতে পারে না। বিএনপিকে ছাড়া নির্বাচন সম্ভব কি না- এমন প্রশ্নে খালিদ বলেন, ৫ জানুয়ারি সম্ভব হলে, হোয়াই নট নেক্সট!